देश के सबसे प्रसिद्ध दशहरा आयोजनों में से एक दिल्ली के रामलीला मैदान में होता है, जिसमें उच्च राजनीतिक पदाधिकारी शिरकत करते हैं। दशहरे के त्यौहार का आधार रामायण भी है। तुलसीदास की रामचरितमानस में रावण को दस सिर वाला ‘असुर सम्राट’ बताया गया है, जो अपनी बहन शूर्पनखा के लक्ष्मण द्वारा अपमान का बदला लेने के लिए राम की पत्नी सीता का वन से अपहरण कर लेता है। रावण के पुतले का दहन, लंका में हुए युद्ध में राम की विजय के प्रतीक के रूप में किया जाता है। राम ने रावण के भाई विभीषण की सहायता से रावण को पराजित किया और सीता को मुक्त कराया। दक्षिण भारत में रावण को एक ऐसे वीर राजा के रूप में देखा जाता है, जिसने सीता का अपहरण करने के बाद उन्हें कोई कष्ट नहीं पहुंचाया।